དེའི་ཕྱིར་བྱེས་སུ་བཞུགས་པའི་ཨ་མདོ་བ་ཕྱི་གླིང་བ་དང་རྒྱུན་འདྲིས་གནང་དགོས་པ་དག་གིས་ནི་ཡུལ་དང་བསྟུན་ནས་ལོ་སར་འདི་བཏང་ཡང་མི་ཆོག་པ་མེད་ལ།གཞི་ལུས་ཕྱི་གླིང་བའི་གྲོགས་པོ་ཡོད་མཁན་དག་གིས་ཀྱང་ཉི་མ་འདིར་་རང་རང་གི་གྲོགས་པོ་ཕྱི་གླིང་བ་དག་ལ་རྟེན་འབྲེལ་དང་ཁ་གཡང་ཕུལ་ཀྱང་མི་ཆོག་པ་མེད་དེ།གོང་ས་རྒྱལ་བའི་དབང་བོ་འཛམ་གླིང་གསེར་གྱི་ཉི་མ་མཆོག་གིས་སྤྱི་ཚེས་ལོ་སར་སྐོར་གྱི་གསུང་དུམ་བུ་ཞིག་བཞུགས་པ་དེ་ཡང་རྣམ་པ་གཅིག་ཏུ་ན་འདི་ལྟ་བུ་ལ་དགོངས་པ་ཡིན་ཀྱང་སྲིད་ལ།རྣམ་པ་གཅིག་ཏུ་ན་ཁོང་འཛམ་གླིང་གི་བསམ་བློའི་དབུ་ཁྲིད་ཡིན་པས་སྐུའི་ཐོབ་ཐང་དང་བསྟུན་པའི་གསུང་གནང་བའང་ཡིན་སྲིད་དོ།།